Ons Lydenstydreis deur hoogtepunte uit die Ou Testament bring ons by die opwinding van die werk van die Gees van God. Die Gees is die krag van God wat doodsbeendere laat verrys (Eseg 37). Wie dus in donkerte kan bly sing: "Ek wag op die Here wat altyd vergewe" (Ps 130) en die Een wat Lasarus uit die graf terugroep (Joh 11). Die reis wat ons met Jesus op sy kruisweg lei, bevestig in ons harte dat niemand sonder die Gees van God waarlik leef nie. Die liturgie roep ons tot dieper vertroue in die lewegewende krag van God.
37 Die mag van die Here het my in besit geneem en my deur die Gees van die Here uitgebring en neergesit binne-in 'n laagte. Die laagte was vol bene. 2Die Here het my om die bene laat loop, en ek het gesien daar is baie bene in die laagte en hulle is baie droog.
7Ek het toe as profeet opgetree soos ek beveel is, en terwyl ek dit doen, hoor ek 'n gedreun: die bene het na mekaar toe beweeg, elkeen na die been toe wat by hom pas. 8Terwyl ek kyk, kom daar senings en vleis aan hulle en word daar vel bo-oor getrek. Maar daar was nog nie gees in hulle nie. 9Toe sê die Here vir my: "Praat nou as profeet met die gees, tree op as profeet, mens, sê vir die gees: So sê die Here my God: Kom uit die vier windstreke, gees, blaas in hierdie dooies in dat hulle kan lewe."
10Ek het as profeet opgetree soos die Here my beveel het, en toe kom die gees in hulle, en hulle lewe en gaan staan regop. Dit was 'n baie groot menigte. 11Die Here het vir my gesê: "Mens, al hierdie bene stel die hele Israel voor. Hulle sê: 'Ons bene is uitgedroog, ons het geen hoop meer nie, dit is klaar met ons.'12Tree op as profeet, sê vir hulle: So sê die Here my God: Ek sal julle grafte oopmaak en julle laat uitkom, my volk, en Ek sal julle terugbring na die land Israel toe. 13Wanneer Ek julle grafte oopmaak en julle laat uitkom, my volk, sal julle besef dat Ek die Here is. 14Ek sal my Gees in julle laat kom sodat julle kan lewe en Ek sal julle in julle land laat woon. Dan sal julle besef dat Ek die Here is. Ek het dit gesê en Ek sal dit doen," sê die Here.
Toetrede: VONKK 21 of Psalm 130 of Lied 444
Lofsang: VONKK 214 of Flam 461 of Lied 443
Verootmoediging: Romeine 8:6-11
Toewyding: Flam 339 of VONKK 249
Lauren Daigle se "Come Alive (Dry Bones)
Geloofsbelydenis/Gebed oor die Heilige Gees: (Herman Bavinck)
Skriflesing: Esegiël 37:1-14a
Slotsang: Lied 588 of Lied 531
Seën: Psalm 130:7-8, gevolg deur gewone trintariese seën
Flam 461 Uit Die Dieptes (Psalm 130 / Ek Wag Op U) [kan ook toetrede lied wees] of
9Julle word egter nie deur julle sondige natuur beheers nie, maar deur die Gees, want die Gees van God woon in julle. As iemand die Gees van Christus nie het nie, behoort hy nie aan Christus nie. 10Omdat Christus in julle is, gee die Gees aan julle die lewe op grond van God se vryspraak, hoewel die liggaam vir die dood bestem is as gevolg van die sonde. 11Omdat die Gees van Hom deur wie Jesus uit die dood opgewek is, in julle woon, sal Hy deur wie Christus uit die dood opgewek is, ook julle sterflike liggame lewend maak deur sy Gees wat in julle woon
VONKK 249 Vader, ons buig hier laag
[onderstaande uit die Seisoen van Luister se 2015 liturgie oor hierdie week se fokusteks]
Nav Psalm 139 Teks: Alwena van der Vyfer 2006 ©
Teks: Cecilia van Tonder 2012 © Musiek: TANKWA – Cecilia van Tonder 2012 ©
Musikale verryking: Cecilia van Tonder 2013 © © 2013 VONKK-Uitgewers (admin Bybel-Media)
(RUBRIEK: Kruisfuur – Lof / Gebed) Teks en musiek: Ferreira Marais
Kopiereg: Ó 2009 Flam Musiek-Uitgewers (Opgeneem op In U Hande – Trefpunt)
Soos altyd met narratiewe tekste, is dit goed om gewoon die teks op dramatiese manier te lees. Daarom het ons in 2015 voorgestel:
Wie van julle het ooit die TV-reeks "Bones" gekyk? Dit handel oor 'n forensiese antropoloog, Bones, wat sommer 'n hele klomp dinge uit bene kan aflei. Bene verklik hoe oud hulle is, hoe die mense of dier waaraan hulle behoort het, geleef het en uiteindelik ook dood is.
Daar is 'n vakgebied, osteologie, wat die studie van bene is. Nie net forensiese antropologie nie, maar ook anatomie en argeologie stel belang in bene.
Ja, bene vertel 'n storie. Bene vertel van geslag, dieet, siektes, lewenstyl, ouderdom, groeikrag, noem maar op.
Vandag het ons ook met 'n verhaal oor bene te doen. Dooie bene. Bene wat ons vertel van die doodse toestand van God se volk. Maar ook van die groot krag van van God. Hierdie bene vertel daarom net soveel van God as van die mense.
God en Esegiël
Dooie bene word lewendig
In Esegiël 37:1-14 gee die Here die belofte "Ek sal my Gees in julle laat kom sodat julle kan lewe."
Die profetiese "prediking" skep die verwagting en bereidheid om te luister. Die profetiese "gebed" – by gebrek aan 'n beter woord om die gesprek met die Gees te benoem – laat mense in beweging kom as direkte resultaat van die Gees wat lewe bring. Só bewerk die praat met mense en die praat met God die hernuwing wat nodig is.
Die evangelie van Johannes gebruik waarskynlik perspektiewe uit hierdie gedeelte op ten minste twee plekke.
In Jesus se gesprek met Nikodemus is Jesus verbaas dat hy nie verstaan dat 'n mens van bo-af gebore moet word nie – hfst. 3.
En in Joh. 5:25 verwys Jesus by die bad van Betsata tydens die huttefees op soortgelyke wyse na die lewe wat Hy bring vir dooies: "Daar kom 'n tyd, en dit is nou, wanneer die dooies die stem van die Seun van God sal hoor, en dié wat daaraan gehoor gee, sal lewe."
Dit is inderdaad iets wat Jesus ook fisies geïllustreer het met die opstanding van Lasarus en natuurlik uiteindelik van Homself.
Kom ons staan nou stil by die boodskap van hierdie gedeelte.
Dit beteken daarom dat ons met 'n nog groter vrymoedigheid in ons eie kontekste op hierdie God kan staatmaak wat belowe: "Ek sal my Gees in julle laat kom sodat julle kan lewe." (37:4,14). Hy het dit op 'n spesifieke manier in die verlede bewaarheid. Hy kan dit ook in die hede in nuwe kontekste laat gebeur.
Esegiël teken dus vir ons 'n prentjie van 'n aktiewe God wat op magtige manier intree in hopelose situasies en deur sy Woord en Gees verandering bring. Ons kan daarop vertrou en daarvoor bid, totdat ons ook ervaar wat Israel ervaar het: "'Ek het dit (immers) gesê en Ek sal dit doen,' sê die Here." (37:14).